tomron87/hebrew-wikipedia-sentences-corpus huggingface dataset:
+מצעדי כל הזמניםארגוןשםמיקוםכאן 88מצעד שירי הביטלס של כאן 8842
Objective-C היא שפת תכנות מונחת עצמים לשימוש כללי המוסיפה הודעות בסגנון שפת Smalltalk לשפת C.
זוהי שפת התכנות העיקרית הנמצאת בשימוש חברת אפל למערכות ההפעלה OS X ו-iOS, וה-API שלהם, Cocoa.
השפה פותחה בראשית שנות ה-80 של המאה ה-20, ונבחרה לשפה של מערכות ההפעלה NeXT ו-NeXTSTEP, שעליהן התבססו OS X ו-iOS.
תוכניות גנריות ב-Objective C אשר אינן משתמשות בספריות של NeXT יכולות להיות מהודרות לכל מערכת הפעלה הנתמכת על ידי GCC או Clang.
שפה זו היא אחת השפות הפופולריות בקרב מתכנתים בעולם עד היום.
Objective-C נוצרה ברובה בראשית שנות ה-80 על ידי עובדי חברת Stepstone, בראד קוקס וטום לאב.
שפת התכנות Smalltalk הייתה מוכרת לשניהם בשל עבודתם במרכז התכנות הטכנולוגי של חברת ITT בשנת 1981 ובאותה עת הם החלו לעבוד על פיתוח Objective-C.
קוקס התעניין בבעיות של שימוש חוזר בעיצוב תוכנה ובתכנות.
הוא הבין כי שפה כמו Smalltalk תוכל לשמש לבניית סביבת פיתוח למפתחים ב-ITT.
נוסף על כך הם הבינו כי תאימות לאחור לשפת C תהיה קריטית להמשך הפיתוח בחברה.
קוקס החל לכתוב ממיר ל-C המשתמש בכמה מהיכולות של Smalltalk.
במהרה הוא החל לממש תכנות מונחה עצמים בשפת C, שכינה OOPC.
לאב וקוקס יצרו לבסוף מיזם חדש, בשם Productivity Products International (PPI) כדי למסחר את המוצר שלהם, שהכיל מהדר לשפת Objective-C ומספר ספריות.
לאחר שסטיב ג'ובס נאלץ לעזוב את אפל, הוא הקים את חברת NeXT בעזרתם של כמה שותפים.
בשנת 1988 רכשה NeXT את רישיון השימוש של Objective-C מחברת StepStone (השם החדש של PPI, הבעלים של Objective-C) והרחיבה את המהדר GCC לתמיכה ב-Objective-C.
בנוסף, היא פיתחה את ספריות ה-AppKit ו-Foundation Kit, עליהם התבסס ממשק המשתמש של NeXTStep.
בעוד מחשבי העבודה של NeXT לא זכו להצלחה, זכו כלי התוכנה לשבחים רבים.
עובדה זו הובילה את NeXT לזנוח את פיתוח החומרה ולהתמקד בכלי תוכנה, ושיווק NeXTstep כפלטפורמת תכנות מותאמת אישית.
לאחר שרכשה את NeXT בשנת 1996, השתמשה אפל ב-OpenStep במערכת ההפעלה החדשה שלה, OS X.
זה כלל את Objective-C, ואת כלי הפיתוח של NeXT שהיו מבוססי Objective-C.כלי הפיתוח Project Builder הורחב ובהמשך שונה שמו ל-Xcode.
רוב ה-Cocoa API של אפל מבוסס כיום על אובייקטים מממשק OpenStep, וזוהי סביבת העבודה הנפוצה ביותר כיום לפיתוח ב-Objective-C.
oVirt היא תוכנה חופשית לניהול וירטואליציה בקוד פתוח אשר מפותחת בעיקרה על ידי חברת רד האט.
המערכת מתבססת על libvirt אשר מאפשר לעבוד עם מרבית ה-Hypervisor-ים, אך מתמקדת כיום בעיקר ב־KVM.
oVirt יודע לנהל מספר שרתים במקביל, ועושה שימוש בפרוטוקול HTTPS באמצעות XML-RPC, דרך agent בשם Virtual Desktops and Servers Manager daemon, או בקצרה VDSMd, אשר כתוב בפייתון ורץ על השרת.
VDSM מנהל באמצעות libvirt את המכונות הווירטואליות.
oVirt תומך בפתרונות אחסון מקומיים ופתרונות אחסון על גבי הרשת כגון NFS, ו-iSCSI.
החל מגרסה 3.1 המערכת תומכת ב-GlusterFS.
המערכת מגדירה הן את תצורת הרשת של השרתים והן את תצורת הרשת של המכונות הווירטואליות הרצות עליהם: הגדרת VLAN-ים, כתובות IP ו-MAC.
למערכת שלושה ממשקי משתמש מבוססי דפדפן - עבור אדמיניסטרטורים, משתמשי-על ומשתמשים רגילים.
בנוסף, המערכת חושפת ממשק SDK הכתוב בפייתון, ממשק REST, וממשק שורת פקודה.
מערכת הניהול כתובה בשפת ג'אווה מעל שרת היישומים JBoss ומתבססת על GWT עבור הממשקים מבוססי הדפדפן.
בשנת 2008 רכשה רד האט את חברת קומראנט הישראלית.
חברת קומראנט פיתחה סביבה להרצה יעילה של שולחנות עבודה במכונות וירטואליות.
לשם כך היא פיתחה את המכונה הווירטואלית KVM, את פרוטוקול התקשורת SPICE לתקשורת איתה ואת תוכנת הניהול הקניינית שלה.
במקביל החלה עבודה על שכתוב התוכנה הקניינית (שהייתה כתובה בשפת C#) לתוכנה חופשית שכתובה בשפת ג'אווה.
התוכנה החופשית החדשה נקראה oVirt ועליה התבססו הגרסאות החדשות (החל מ־3.0) של RHEV.
OXO היה משחק מחשב המדמה משחק איקס עיגול, שפותח על ידי סנדי דאגלס (Sandy Douglas) בשנת 1952 למחשבי ה-EDSAC.
דאגלס כתב את המשחק כחלק מתזת הדוקטור לפילוסופיה (PhD) שלו, על אינטראקציית מחשב-אדם.
OXO הוא המשחק הראשון הידוע, שהציג באופן חזותי עצמים על גבי מסך.
כדי לשחק ב-OXO היה על השחקן להכניס קלט באמצעות בקר טלפון חוגה, והפלט היה מופיע במחשב, על גבי שפופרת קרן קתודית בעלת 35×16 נקודות.
המשחקים שוחקו כנגד המחשב שהיה בעל בינה מלאכותית.
OTR-23 אוקה היא מערכת טילים אשר יוצרה בברית המועצות בין השנים 1979–1987, ה-OTR-23 אוקה החליף את ה-'Scud B'.
המערכת הזאת שיפרה את יכולותיה הגרעיניות של ברית המועצות, משום שהוא יכלה לתקוף כעת מטרות קטנות יותר כמו שדה תעופה עם נשק גרעיני.
המערכת פותחה במשרד לתכנון בעיר קולומנה והיית המיוצרת בעיר ווטקינסק שבאודמורטיה.
ה-OTR-23 אוקה היה כלי יעיל משום שהיה קשה ביותר לזהות אותו ולפגוע בהגנות ולסייע לתקיפה.
אורך השירות של ה-OTR-23 אוקה היה קצר, בברית המועצות היו מאוכזבים בגלל הטווח הקצר של הטיל (400 ק"מ מקסימום, בארצות הברית מעריכים שהטווח המקסימלי של הטיל היה הרבה יותר רחוק).
בשנת 1987 פנה מיכאיל גורבצ'וב לג'ורג' שולץ ואמר שהוא היה באופן חד צדדי מוציא את ה-OTR-23 אוקה משירות אם זה יגרום לארצות הברית לפנות את כל הכוחות הגרעיניים שלה מאירופה, אבל בפועל, ה-OTR-23 אוקה היה אחד הכלים הנערצים בצבא האדום.
באפריל 1990 ברית המועצות הודיעה שהיא מעבירה את כל 120 OTR-23 למדינות ברית ורשה (ליתר דיוק היא העבירה את הכלים ל:צ'כוסלובקיה, בולגריה ומזרח גרמניה), לפי הראיות הכלים הועברו עם ראשי נפץ קונבנציונלים בלבד.
הטיל 9M714B בעל ראש נפץ גרעיני המגיע למקסימום 500 ק"מ
הטיל 9M714F בעל ראש נפץ קונבנציונלי השוקל 450 ק"ג המגיע ל-450 ק"מ
– כל היחידות הושמדו כחלק מההסכם פירוק נשק גרעיני לטווח בינוני
– היחידות הושמדו בשנת 1990
– היחידות הושמדו בשנת 2002
– היחידות הושמדו בשנת 2000
OTR-21 טוצ'קה היא מערכת לשיגור טילים בליסטיים קצרי-טווח.
הקוד של ה-OTR-21 ב-GRAU הוא 9K79, ובנאט"ו הוא SS-21 Scarab.
בתקופת המלחמה הקרה, בשנת 1981, הועברו מספר טילים לגרמניה המזרחית על מנת שיחליפו את רקטות ה-פרוג-7 הישנות ונעדרות ההנחיה.
משגר ה-OTR-21 אמפיבי לחלוטין והטילים מונחים באמצעות מערכת ניווט אינרציאלית.
ה-OTR-21 היא מערכת ניידת לשיגור טילים שעוצבה לשירות בשדה הקרב.
המערכת יוצרה כתחליף לטילי הפרוג-7, הגדולים בהרבה, והדורשים זמן רב להכנה לשיגור.
מערכת OTR-21 היא קומפקטית וניתן היה להכין אותה לשיגור בזמן קצר.
הטיל עצמו נועד לפגוע במטרות קטנות כמו גשר, עמדה צבאית קטנה, מקומות אחסון, בסיסים קטנים ושדות תעופה.
היו כמה אפשרויות לחימוש ראש הקרב של הטיל: קונבנציונלי או ראש קרב כימי, ביולוגי או אטומי (אב"כ).
הדלק המוצק עשה את ההכנה שלו ואת השיגור שלו קל אף יותר.
טילי ה-OTR-21 היו מוצבים בדרך כלל כחטיבה, בכל חטיבה 18 משגרים, בכל משגר 2 עד 3 טילים.
מהירות המשגר על הכביש הייתה 60 קמ"ש ו-8 קמ"ש בעת צליחת מעברי מים.
הוא היה מוגן מפני נשק אב"כ.
פיתוח המערכת החל בשנת 1968 במשרד לתכנון מערכות בעיר קולומנה, נוצרו 3 גרסאות.
פירוש המילה הרוסית Точка ("טוצ'קה") – "נקודה".
סקראב A היא הגרסה הראשונה של ה-OTR-21, הוא נכנס לשירות בשנת 1975 בצבא האדום.
הוא היה בעל יכולת שיגור של 3 סוגי ראשי קרב:
המרחק המינימלי הוא 15 ק"מ והמרחק המקסימלי הוא 70 ק"מ.
סקראב B הוא הגרסה השנייה של ה-OTR-21, וכולל שיפור של הגרסה הראשונה כמו הגדלת הטווח המקסימלי ל-120 ק"מ.
היא נכנסה לשירות ב-1989. השם הנוסף של גרסה זו הוא Tochka-U
הסקראב C הוא הגרסה השלישית.
פותח בשנות ה-90 של המאה ה-20 ובו הגדילו את טווח המקסימלי שופר ל-185 ק"מ והמשקל שלו ירד ל-1,800 ק"ג.
ישנה גרסה אשר פותחה בקוריאה הצפונית והיא נקראת KN-02 Toska, ה-Toska מגיע ל-120–140 ק"מ,.
הOTR-21 השתתף גם מלחמת צ'צ'ניה הראשונה וגם מלחמת צ'צ'ניה השנייה.
דוחות לא רשמיים האומרים כי צבא אוקראינה משתמש בכלים מסוג זה במלחמת האזרחים באוקראינה.
הצבא הרוסי השתמש בטוצ'קה במלחמה בגאורגיה, העיתונאי הישראלי צדוק יחזקאלי נפצע כתוצאה של פגיעה של פצצונות מצרר בגרוזני.
צבא סוריה ירה טיל אחד על המורדים בסוריה במהלך מלחמת האזרחים בסוריה בשנת 2014.
בחודש אוקטובר 2015 ירה הצבא הרוסי לפחות שלושה טילי טוצ'קה בסוריה.
בחודש נובמבר נעשה הירי של טוצ'קה ליומיומי כשמידי יום נורה לפחות טיל אחד ובדרך כלל יותר.
ב-23 ביולי 2018 שיגרה סוריה שני טילים מסוג זה במסגרת מלחמת האזרחים.
על סמך הערכה שיפלו בשטח ישראל שוגרו לעברם שני מיירטי קלע דוד.
שני הטילים נפלו בשטח סוריה.
מדינות המשתמשות או שהשתמשו ב-OTR-21
– 3 משגרי Tochka-U עם 4 טילים.
– מס' משגרים לא ידוע
– מס' משגרים לא ידוע מסוג KN-02
– 220 משגרים, כולם שופרו מאז שנת 2004. ישנו תכנון של החלפתם ב-9K720 איסקנדר.
– המשגרים הועברו לחלק ממדינות ברית המועצות לשעבר ולחלק ממדינות ברית ורשה.
– מס' קטן של משגרים התקבלו מצ'כוסלובקיה, הוצאו משירות.
– 4 משגרים הוצאו משירות ב-2005 בגלל חוסר בטילים וחלקי חילוף.
– התקבלו מצ'כוסלובקיה, הוצאו משירות.
O heilges Geist- und Wasserbad (בעברית: הו מרחץ קדוש של רוח ומים) רי"ב 165, היא קנטטה שהלחין יוהאן סבסטיאן באך בהיותו בוויימאר, והוא ביצע אותה לראשונה ב-16 ביוני 1715, לכבוד חג השילוש הקדוש.
לפי הידוע כיום, קנטטה זו הייתה השנייה שהלחין באותה שנה לאחר רי"ב 31.
סדר הקריאה לחג כולל פסוקים מהאיגרת אל הרומאים ומהבשורה על-פי יוחנן בהם מתוארת פגישתו הראשונה של ניקודמוס עם ישו, שבה הם דנים על הטבילה לנצרות.
הלברית נכתבה על ידי סלומון פרנק (Salomon Franck), משורר החצר שכתב את הלברית לקנטטות נוספות של באך בתקופה זו והיא מתייחסת לנושא הטבילה ולקשר שנוצר כך בין המאמין לבין ישו.
כמו כן, היא עוסקת בגאולה הבאה על ידי מותו של ישו.
אזכור נוסף לסדר הקריאה הוא נחש הנחושת שמוזכר בשיחת ישו עם ניקודמוס ופרנק מרחיב את ההתייחסות גם לנחש הקדמוני שמסמל את החטא הקדמון.
החלק האחרון בקנטטה לקוח ממזמור לותרני של המשורר הגרמני בן המאה ה-16, לודוויג הלמבולד (Ludwig Helmbold).
כמו קנטטות אחרות שלו מתקופת ויימאר, הוא ביצע את הקנטטה פעם נוספת בעת עבודתו בלייפציג, באותו מועד בשנת 1724. הפרטיטורה המקורית ששרדה היא מהביצוע בלייפציג, בעוד זאת של הביצוע הראשון אבדה.
הקנטטה נכתבה לארבעה סולנים, סופרן, אלט, טנור ובס (קול), למקהלה בת ארבעה קולות ולתזמורת הכוללת שני כינורות, ויולה, בסון, צ'לו ובאסו קונטינואו.
אריה לסופרן: O heilges Geist- und Wasserbad (הו מרחץ קדוש של רוח ומים)
רצ'יטטיב לבס: Die sündige Geburt verdammter Adamserben (לידתם בחטא של צאצאי אדם המקוללים)
אריה לאלט: Jesu, der aus großer Liebe (ישו, אשר מתוך אהבה גדולה)
אריה לטנור: Jesu, meines Todes Tod (ישו, המוות של מותי)
היצירה לא הוקלטה רבות, רק כ-7 פעמים, בהן על ידי מנצחים ידועים כגון גוסטב ליאונהארדט (ב-1987), טון קופמן (ב-1995), מסאקי סוזוקי (ב-1996) וג'ון אליוט גרדינר (ב-2000).
O Ewigkeit, du Donnerwort (בעברית: הו נצח, מילת רעם), רי"ב 60, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון ה-24 שלאחר חג השילוש הקדוש, ב-7 בנובמבר 1723.
קנטטה זו הייתה העשרים ואחת שהלחין באך מאז החל למלא את תפקידו בלייפציג.
הקנטטה הקודמת שהלחין היא רי"ב 89.
ב-1863 הוציאה לאור חברת באך את הקנטטה לראשונה, בכרך 12 של פרסומיה.
סדר הקריאה לאותו יום כולל פסוקים מהאיגרת אל הקולוסים ומהבשורה על-פי מתי בהם מתוארת החזרתה לחיים של בת השר על ידי ישו.
הקנטטה בנויה כדיאלוג בין הפחד לבין התקווה בנושא המוות שמצד אחד מרתיע את האדם, אך מצד שני טומן בחובו איחוד עם האל וסיום חיי החטא.
האלט מייצג את הפחד, הטנור את התקווה והבס הוא קולו של האל או של הדת.
החלק הראשון לקוח ממזמור מאמצע המאה ה-17 של יוהאן פון ריסט (Johann von Rist) ומייצג את הפחד.
מיד אחריו מצוטט הפסוק "לִישׁוּעָתְךָ קִוִּיתִי ה'", שמייצג את התקווה.
החלק האחרון לקוח ממזמור של פרנץ יואכים בורמייסטר (Franz Joachim Burmeister) והוא מייצג את התקווה כמו גם ציטוט שקודם לו בחלק הרביעי ועונה לדברי הפחד: "אַשְׁרֵי הַמֵּתִים אֲשֶׁר־יָמוּתוּ בָּאָדוֹן".
הקנטטה נועדה לביצוע על ידי סולני אלט, טנור ובס, בליווי מקהלה בת ארבעה קולות, קרן יער, שני אבובים, שני כינורות, ויולה ובאסו קונטינואו.
כורל ואריה לאלט ולטנור: O Ewigkeit, du Donnerwort (הו נצח, מילת רעם)
רצ'יטטיב בדואט לאלט ולטנור: O schwerer Gang zum letzten Kampf und Streite (הו צעד כבד לקראת המאבק האחרון)
אריה בדואט לאלט ולטנור: Mein letztes Lager will mich schrecken (משימתי האחרונה מייראת אותי)
בין המנצחים שביצעו את ההקלטות ניתן לציין את ניקולאוס הרנונקור (ב-1975), טון קופמן (ב-1998), מסאקי סוזוקי (ב-2000) וג'ון אליוט גרדינר (ב-2000).
הוא כלי גרפי לבדיקות אבטחה של יישומי אינטרנט.
הכלי מבוסס קוד פתוח, נכתב בשפת Java ופותח על ידי קהילת OWASP.
הכלי מתורגם ל-25 שפות, זמין להורדה במערכות הפעלה: Linux, Windows, Mac OSX ונחשב לפרויקט הדגל של חברת OWASP.
הכלי מכיל מגוון הרחבות ואפשרויות קבועות כגון: שרת פרוקסי (Intercepting Proxy Server), סורק (Automated/Passive Scanner), עכביש (Spider) ומנבא עתידות (Diviner).
History - היסטורית העמודים שעברו דרך הכלי.
Search - חיפוש אתרים שעברו דרך הכלי.
AJAX Spider - סריקה וזיהוי קישורים באתר, בעזרת כלי זה ניתן ללמוד איך האתר בנוי.
Active Scan - כללי סריקה (הוגדרו על ידי המשתמש) התוקפים את השרת.
Forced Browse - איתור תיקיות, קבצים והרשאות.
Break Points - קביעת נקודות מעבר של בקשות.
Fuzzer - הזנת קלטים לא חוקיים במערכת.
HTTP Sessions - בדיקה ושינוי בקשות העוברות מהלקוח אל השרת ולהפך.
Web Sockets - הקלטה ושחזור של תעבורת HTTP.
Zest Results - בודק סקריפטים שנכתבו בשפת Zest.
Alerts - אזהרות לגבי פגיעויות העשויות להימצא באתר ודרגת החומרה שלהן.
(Objection (Tango (בעברית: התנגדות (טנגו)) הוא סינגל שהוקלט על ידי הזמרת הקולומביאנית שאקירה, מתוך אלבומה החמישי, Laundry Service.
הסינגל יצא לאור ב-6 ביולי 2002 והוא אחד מהשירים המצליחים ביותר של הזמרת, כאשר זכה להצלחה רבה מבחינה מסחרית, והצליח להגיע לחמישיות הפותחות במצעדים רבים בכל רחבי העולם.
לשיר יצאה גם גרסה מצליחה בספרדית הנקראת "Te Aviso, Te Anuncio", תחילה לווידאו קליפ בערוצה של הזמרת קראו בשם זה, אך לאחר כמה שנים שונה השם של הווידאו קליפ ל-"(Objection (Tango" מסיבות לא ברורות.
הווידאו קליפ של השיר צולם ובוים על ידי דייב מאיירס.
הכוריאוגרפיה בווידאו קליפ נוהלה על ידי טינה לנדון.
הווידאו קליפ מתחיל כאשר ניתן לראות את שאקירה רוקדת טנגו עם גבר בסביבת בר משקאות.
לאחר מכן היא חושדת שהוא בוגד בה ולכן היא עוקבת אחריו במכונית צהובה, ומצליחה לזהות אותו כשהוא נכנס למועדון ופתאום מגיעה אליו אישה אחרת אותה שיחקה השחקנית הוואי טבתה טיילור.
לאחר ששאקירה מגלה שבן זוגה בוגד בה יש סצנה שכולה קריקטורה ובה ניתן לראות את שאקירה נכנסת למועדון ומתחילה להרביץ לבן זוגה ולמאהבת שלו.
לאחר ששאקירה הביסה את בן זוגה, רצף האנימציה מסתיים ורואים שזה היה רק בדמיון של הזמרת, אך לאחר כמה רגעים מגלים שזה מה שהולך לקרות.
כששאקירה נכנסת למועדון היא מנסה להרביץ לבן זוגה ולבת ולמאהבתו אך ברגעים ספורים היא מובסת ועפה על שולחן מזכוכית שמתנפץ.
בעוד שאקירה מנסה לקום, שני גברים דמויי גיבורים קומיים, (שאחד מהם גולם על ידי דן סאות'וורת'), נחלצים לעזרתה במהירות.
כבן זוגה מנסה לתת אגרופים לחזהו של אחד משני הגיבורים הקומיים, הגיבור הקומי מצחקק ומרים את בן זוגה של שאקירה באוויר וזורק אותו על הבר משקאות.
לאחר כל המאורעות שאקירה תולה את בן זוגה ומאהבתו על גלגל דמוי דיסק מזהב והם מסתובבים במהירות רבה, דבר אשר מלווה במוזיקה חזקה של גיטרות חשמליות.
השיר נכון למרץ 2020, צבר למעלה מ-200 מיליון.
הווידאו קליפ זכה לאהדה רבה מצד המבקרים.
במצעדים השיר נחל הצלחה רבה, ואף הצליח להגיע לצמרות של כמה וכמה מצעדים.
מקוםתאריםמכירותאוסטרליה (ARIA)פלטינה70,000בריטניה (BPI)80,000נורווגיה (IFPI Norway)זהב5,000צרפת (SNEP)זהב250,000סיכוםבכל העולם1,000,000
OWASP (ראשי תיבות באנגלית של: Open Web Application Security Project) היא קהילה מקוונת אשר יוצרת מאמרים, מתודולוגיות, תיעוד, כלים וטכנולוגיות, זמינים באופן חופשי, בתחום של אבטחת יישומי אינטרנט.
OWASP מקיימת כנסים שנתיים בינלאומיים במדינות רבות, כולל ישראל.
בכנסים משתתפים באופן מסורתי תעשיות ביטחוניות שונות.
OWASP נוסדה ב-9 בספטמבר 2001 על ידי מארק קוּרפֵיי.
ג'ף וויליאמס, שימש בהתנדבות כיושב ראש של OWASP מסוף 2003 עד ספטמבר 2011. יושב הראש כיום הוא טוביאס גונדרום וכסגן משמש ג'וש סוֹקוֹל.
קרן OWASP (באנגלית The OWASP Foundation), ארגון ללא כוונות רווח 501(c)(3) (בארצות הברית), שנוסדה בשנת 2004, תומכת בפעילות התשתיות והפרויקטים.
מאז 2011 OWASP היא גם ארגון רשום ללא כוונות רווח בבלגיה תחית השם OWASP Europe VZW.
O jardim (בעברית: הגינה) הוא שיר שבוצע על ידי הזמרת הפורטוגזית קלאודיה פשקואל ובהשתתפות הזמרת איסאורה, שגם כתבה את השיר.
הזמרות בביצוע השיר ייצגו את פורטוגל באירוויזיון 2018. השיר בוצע לראשונה ב-25 בפברואר 2018, במסגרת חצי הגמר השני של פסטיבל דה קאנסאו, כשיר שנבחר לפורטוגל עבור אירוויזיון 2018. השיר פורסם להורדה דיגיטלית ב-9 במרץ 2018 על ידי יוניברסל מיוזיק פורטוגל.
O Jardim היה אחד מתוך עשרים ושישה שירים שהוזמנו לביצוע על ידי RTP לפסטיבל דה קאנקאו 2018, כבחירה הלאומית של פורטוגל לתחרות הזמר של האירוויזיון 2018. איסאורה כתבה והלחינה את השיר, ובחרה בקלאודיה פסקואל כמבצעת.
איסאורה הוכרזה בתור כותבת שירים לפסטיבל בו נבחר השיר המייצג ב-27 בספטמבר 2017. ב-18 בינואר 2018 הוכרזה פסקואל כמבצעת השיר, ששמו "O Jardim".
פסקואל התחרתה בחצי הגמר השני, והגיעה למקום השני עם 20 נקודות לפי הצבעות הצופים והשופטים.
בגמר, שנערך ב-4 במרץ, היא הגיעה למקום השני בהצבעות השופטים, וזכה מבחינת הצבעות הקהל.
השיר הגיע למקום הראשון עם 22 נקודות, ובכך זכה לייצג את פורטוגל באירוויזיון 2018.
בעקבות זכייתו של סלבדור סובראל ב-2017, פורטוגל מארחת את תחרות האירוויזיון 2018, מה שאפשר לה להעפיל באופן אוטומטי לגמר התחרות, שייערך ב-12 במאי 2018 בליסבון.
ב-12 במרץ 2018 נודע כי השיר יהיה השמיני שיבוצע בערב התחרות, על פי סדר ההשמעה.
שרלוט ראנסי, כתבת בעיתון הבריטי "דיילי טלגרף", כתבה כי O Jardim הוא מבין חמשת שירי האירוויזיון הטובים ביותר של השנה, ותיארה אותו כ"אלקטרופופ בגוון בלדת אינדי, יפה, אינטימי ועכשווי.
פביאן רנדן, כתב בעיתון צרפתי "20 דקות", ציין כי השיר "זורחת לפשטותה, לצניעותה ולרגשותיה המתעלה על מחסומי השפה".
האנס רולמן, עורך המגזין האמריקאי "Popmatters" כתב את השיר "מחווה לזכרה של סבתו של איסאורה, והגינה שבעלת ערך רב לשתיהן".
מצעדים שבועיים (2018) מיקום שיאפורטוגל (AEP)23מצעד השירים הדיגיטליים של פורטוגל (בילבורד)3
Oasis of the Seas (בעברית: אוֹאַזִִִיס אוֹף דֵה סיז) היא אוניית תענוגות מסדרת אואזיס המופעלת על ידי רויאל קאריביאן אינטרנשיונל.
שלד האונייה הונח בנובמבר 2007 והיא נשלחה אל רויאל קאריביאן באוקטובר 2009. בזמן בנייתה, Oasis of the Seas קבעה שיא קיבולת חדש של נשיאת 6,000 נוסעים.
Oasis of the Seas מבצעת הפלגות באיים הקריבים מנמל הבית שלה בפורט קנוורל שבקייפ קנוורל, פלורידה.
Oasis of the Seas עקפה את אוניות מסדרת Freedom (גם בבעלות רויאל קאריביאן), והפכה לאוניית הנוסעים הגדולה ביותר באותו זמן.
היא עצמה נעקפה על ידי האונייה התאומה Allure of the Seas, שהיא ארוכה ב-50 מ"מ יותר.
במאי 2016 הספינה התאומה השנייה, Harmony of the Seas שברה את השיא החדש עם אורך של 362.12 מטר.
האונייה הוזמנה בפברואר 2006 בשם "פרויקט בראשית" (Project Genesis).
השדרית של Oasis of the Seas הונחה ב-2 בדצמבר 2018 במספנות STX Europe בטורקו שבפינלנד.
השם "Oasis of the Seas" נקבע כתוצאה מתחרות שנערכה במאי 2008.
בניית האונייה הושלמה והועברה לרויאל קאריביאן ב-28 באוקטובר 2009. יומיים לאחר מכן, היא עזבה את פינלנד והפליגה לארצות הברית.
בעת היציאה מהים הבלטי האונייה עברה מתחת לחגורה הגדולה שבדנמרק ב-31 באוקטובר 2009. לגשר יש מרווח של 65 מטר מעל פני המים; ה"אייר דראפט" (המרחק בין פני המים לנקודה הגבוהה ביותר באונייה) של Oasis הוא בדרך כלל 72 מטר.
המעבר מתחת לגשר היה אפשרי אודות למשפכים הטלסקופיים, ו-30 ס"מ נוספים שהושגו בעזרת אפקט סקוואט, לפיו כלי שיט בתעלה רדודה יימשך עמוק יותר לתוך המים.
האונייה חלפה תחת הגשר עם מרווח של פחות מ-60 ס"מ.
Oasis עברה שיפוץ מינורי בחורף 2011, בו נוספה ה- DreamWorks Experience המאפשרת לנוסעים ליצור אינטראקציה עם דמויות כגון שרק על הספינה.
במהלך חודש ספטמבר 2014, נכנסה האוניה למבדק יבשתי באחת מערי אירופה, ולכן נערכו מספר הפלגות "ניסיון" ביבשת כדי לאסוף אנשי עבודה מהעיר רוטרדם.
במהלך הפלגות אלו, האוניה עגנה ב צ'יוויטווקיה, נאפולי, ויגו, מאלגה.
רשת טלוויזיה הולנדית סיקרה את עגינתה בארץ זו.
משקל הברוטו של האונייה הוא 225,282 טון.
ההדחק שלה, המסה בפועל של כלי השיט נאמדת בכ-100 אלף טון, מעט פחות מזו של נושאת מטוסים אמריקנית מסדרת נימיץ.
הספינה קיבלה את שמה באופן רשמי ב־30 בנובמבר 2009 במהלך שייט צדקה למען קרן Make-A-Wish.
בטקס הספינה נתמכה על ידי שבע "סנדקיות" שכל אחת מהן מייצגות את אחת משבע השכונות באונייה.
הסנדקיות היו גלוריה אסטפן, מישל קוואן, דארה טורס, קשיה פוליאם, שון ג'ונסון, ג'יין סימור ודייזי פואנטז.
Oakman-Hertel היא מכונית פתוחה, מסוג "Runabout" מתוצרת יצרנית הרכב האמריקאית "אואקמן כלי רכב ממונעים"
בשנת 1895 הציג המפתח "Max E.
Hertel" את אב הטיפוס בשיקגו.
מיקום היצרן "Oakman Motor Vehicle Company" היה בגרינפילד במסצ'וסטס.
מחיר היחידה עמד על 750 דולר
מערכת היגוי - מוט הממוקם מימין לנהג
OTS 44 הוא כוכב לכת תועה או ננס חום המרוחק כ-550 שנות אור מכדור הארץ בקבוצת הכוכבים זיקית.
OTS 44 הוא בין האובייקטים בעלי המסה הנמוכה ביותר המוכר למדע מהתווך הבין-כוכבי, המסה שלו גדולה משל צדק בערך פי 11.5, וקטנה בערך פי מאה מזאת של השמש.
קשה לדעת מה הרדיוס של אובייקט זה אך מעריכים שהוא בין 23-57% מהרדיוס של השמש.
OTS 44 התגלה בשנת 1998 על ידי Oasa, Tamura ו-Sugitani בתור אובייקט מסיבי בתוך אזור היווצרות כוכבים בקבוצת זיקית.
התצפית התבססה על פליטה חריגה של אור אינפרא-אדום והתבצעה על ידי תצפית משותפת של טלסקופ החלל שפיצר ושל טלסקופ החלל הרשל, OTS 44 פולט כמות חריגה של קרינה תת-אדומה יחסית לאובייקט מסוגו, ולכן הוצע כי הוא מוקף דיסקה של אבק, המורכבת מחלקיקים סלעיים וחלקים של קרח.
אם קיים דיסק כזה, תהיה מסתו גדולה למדי, עד כפי 10 ממסתו של כדור הארץ.
תצפיות של ספקטרוגרף המסות SINFONI (חלק ממערך הטלסקופים "הטלסקופ הגדול מאוד") הראה שיש תהליך של התאחדות של חומר בתוך הדיסקה, מה שעלול לרמז על כך שלבסוף תווצר מאובייקט זה מערכת כוכבי לכת.
O Holy Night הוא מזמור חג המולד ידוע משנת 1847, אותו הלחין המלחין הצרפתי אדולף אדם וחיבר פלאסיד קאפו.
מזמור חג המולד מדבר על לידת ישו ועל גאולת האנושות.
בשלהי 1843 שופצה הכנסייה ברוקמואר.
כדי לחגוג את המאורע, התבקש פלאסיד קאפו, יליד העיר, לכתוב שיר הקשור לחג המולד.
קאפו נענה להצעה והחל בכתיבת השיר.
בסמוך לכך, אדולף אדם החל להלחין אותו.
לבסוף, לאחר שהותאם הלחן של אדולף אדם למילותיו של פלאסיד קאפו, ביצעה אמילי לורי לראשונה את השיר במלואו.
מילות השיר בצרפתית מילות השיר באנגלית גרסתו של ג'ון סאליבן דווייט
O Holy Night הוקלט בשנת 1994, על ידי הזמרת-יוצרת האמריקאית מריה קארי.
השיר יצא לאור בנובמבר 1994, כסינגל השלישי והאחרון מתוך אלבומה הרביעי, Merry Christmas.
לשיר צולם וידאו קליפ מלא.
בכל שנה מחדש, בעת חג המולד, נצפת גרסתה של קארי במיליוני צפיות ואף נמכרת בכעשרות אלפי עותקים.
בשנת 1994, הוציאה קארי את אלבום חג המולד הראשון שלה, Merry Christmas.
תחילה, הוציאה את הלהיט הבינלאומי "All I Want for Christmas Is You", כסינגל הראשון מתוכו.
בהמשך, החליטה להוציא את "Joy to the World" כסינגל השני מתוכו.
לבסוף, הקליטה את השיר הזה מחדש, אותו הוציאה כסינגל השלישי והאחרון מתוך האלבום.
בתחילת הקליפ, ניתן לראות את מריה קארי, באמצע כנסייה, לבושה בשמלה אדומה.
בהמשך, פסנתרן מתחיל לנגן את השיר, ואליו מצטרפת קארי.
לאורכו של הקליפ, שרה קארי את השיר, תוך שמאחוריה ניתן לראותה מקהלה, המוסיפה קולות רקע.
נכון ליוני 2019, מונה הצפיות של הקליפ עומד על כ-55 מיליון צפיות.
במרוצת השנים זכה השיר למאות אלפי גרסאות כיסוי ורמיקסים שונים כדוגמת:
OVO סאונד היא חברת תקליטים קנדית שנוסדה על ידי אמן ההיפ הופ דרייק, אוליבר חטיב והמפיק המוזיקלי נואה "40" שביב בשנת 2012.
החברה הוקמה רשמית בשנת 2012, והראה להצלחה אדירה של אלבום האולפן השלישי של דרייק, Nothing Was the Same.
האלבום היה לאלבום הראשון שיצא מהחברה, וכן לאלבום הראשון שזכה במעמד "אלבום פלטינה", מטעם החברה.
עם הקמת החברה, החתימו דרייק ו-40 מפיקים מוזיקליים, בהם בוי-1דה וטי מינוס, כמפיקים פנימיים של החברה.
ב-2013 החתים דרייק את הזמר PartyNextDoor בחברה.
אלבום הבכורה שלו, PartyNextDoor Two היה לאלבום השני שיצא דרך החברה.
O Ewigkeit, du Donnerwort (בעברית: הו נצח, מלת רעם), רי"ב 20, היא קנטטה שהלחין יוהאן סבסטיאן באך בהיותו בלייפציג.
ביצועה הראשון היה ביום ראשון שלאחר חג השילוש הקדוש, 11 ביוני 1724.
באך החל את עבודתו במאי 1723 וקנטטה מס' 75 היא הקנטטה הראשונה אותה ביצע במסגרת תפקידו בעיר, לכבוד יום ראשון שלאחר חג השילוש הקדוש.
במשך חייו הוא הלחין קנטטה עבור כל יום ראשון או חג בשנה, ומכיוון שבמועד זה הוא השלים שנה בעבודתו בלייפציג, מקובל להחשיב את קנטטה מס' 20 לקנטטה הראשונה במחזור הקנטטות השני.
מעבר לציון השנה הקלנדרי, בולטת קנטטה זו בשינוי הבסיס ללברית.
עד כה התבססו הקנטטות על הפסוקים מכתבי הקודש שנקראו באותו מועד בכנסייה, אולם קנטטה זו ועוד כ-40 שהולחנו אחריה, התבססו על מזמורים לותרניים שנקראים גם כוראלים.
הכוראלים היו מוכרים לקהל המתפללים בלייפציג ואפשרו לו לקחת חלק בתפילה, בשירה משותפת של הכוראל.
בקנטטות החדשות, הכוראל היווה בסיס הן מבחינה טקסטאולית והן מבחינה מוזיקלית, כאשר מטרת השינוי הייתה לאחד את הקהל המשתתף בתפילה עם המוזיקה שכתב.
ב-1852 הוציאה לאור חברת באך את הקנטטה לראשונה, בכרך 2 של פרסומיה.
לברית הקנטטה מבוססת על מזמור של יוהאן פון ריסט כאשר חלק מהפסוקים מצוטטים כפי שהם וחלק עברו עריכה חלקית ותוספות.
המזמור שעוסק במוות ובנצחיות שבו, תואם גם את משל האיש העשיר שמתאר את מותו ואת הגיהנום.
מלודיית הכוראל נכתבה במקור על ידי יוהאן שופ , מלחין גרמני מהמאה ה-17.
הקנטטה כתובה בהרכב חגיגי ונועדה לביצוע על ידי סולני אלט, טנור ובס, בליווי מקהלה בת ארבעה קולות, חצוצרה, שלושה אבובים, שני כינורות, ויולה ובאסו קונטינואו.
היא בוצעה בשני חלקים, אחד לפני טקס המיסה ואחד אחריו, ומורכבת מ-11 פרקים:
אריה לאלט: O Mensch, errette deine Seele (הו אדם, הצילה את נשמתך)
אריה בדואט לאלט ולטנור: O Menschenkind, hör auf geschwind (הו בן אדם, חדל מיד)
בין המנצחים שביצעו את ההקלטות ניתן לציין את הלמוט רילינג (ב-1970), טון קופמן (ב-1998), ג'ון אליוט גרדינר (ב-2000) ומסאקי סוזוקי (ב-2002).
Oasis הוא אלבום אולפן משותף של הזמר הקולומביאני ג'יי באלווין והראפר הפוארטו ריקני באד באני.
האלבום יצא לאור ב-28 ביוני 2019, על ידי חברת התקליטים יוניברסל מיוזיק לטין אנטרטיינמנט.
הצמד שיתף פעולה קודם לכן בשיר "I Like It" של קארדי בי משנת 2018. הסינגל המוביל מתוך האלבום "Qué Pretendes", יצא לאור בסמוך לצאת האלבום לצד וידאו קליפ.
הוצאת האלבום נרמזה לראשונה במהלך ראיון של ג'יי באלווין בתוכנית הרדיו Beats 1 עם אברו דרדן , והאלבום הוכרז לראשונה במהלך ראיון עם Complex בספטמבר 2018. האלבום נועד להיחשב כצליל חדש ו"מרענן" בהודעה לעיתונות.
באד באני כינה אותו "אלבום טרנסצדנטי ומערנן; זו הצלה, הקלה", בעוד שג'יי באלווין אמר ששניהם "תמיד נראים באותו אורך גל, מכיוון שהוא אוהב את מה שאני אוהב".
ארגוןרשימהמיקוםמקורבילבורד50 האלבומים הטובים ביותר של 2019 של בילבורד10רולינג סטוןהאלבומים הלטיניים הטובים ביותר של 201933
מדינהתוארמכירות מקסיקו (AMPROFON) פלטינה 60,000 ספרד (PROMUSICAE) זהב 20,000 ארצות הברית (RIAA) פלטינה ×2 (לטיני) 120,000
OutTV (מעוצב: OUTtv) הוא ערוץ טלוויזיה שבסיסו בהולנד, אשר זמין לצפייה ב-11 מדינות, ביניהן הולנד, בלגיה, שוודיה, ישראל וספרד.
OutTV הושק ב-2 באפריל 2008 על ידי חברת OUTtv מדיה, והפך זמין בכבלים החל מ-11 באפריל 2008.
בישראל הערוץ משודר ב-HOT וב-NEXT TV תחת השם PRIDEtv החל מ-24 בדצמבר 2020.
OutTV הושק כשיתוף פעולה עם ערוץ קנדי בעל אותו השם , שבו המותג והתוכניות כבר שודרו תחת רישיון.
כיום, רבות מן התוכניות בערוץ הקנדי כבר לא משודרות בערוץ ההולנדי.
החל מ-30 בנובמבר 2017 חברת הכבלים ההולנדית Ziggo מעבירה שידור של הערוץ ב-HD.
הערוץ מפעיל אתרי אינטרנט בשפות שונות, המציעים חדשות להט"ב מרחבי העולם ואת לוח השידורים של הערוץ.
OutTV הוא ערוץ לייף סטייל ובידור הפונה לקהילה הגאה ומציע מגוון רחב של סדרות בינלאומיות מסוגים שונים – דרמה, קומדיה, תוכניות אירוח, דוקומנטריה וסרטי קולנוע.
בערוץ מוצגות פרסומות בין התוכניות.
הערוץ משדר מגוון רחב של סדרות.
למשל, הסדרה עטורת הפרסים "עמוק באדמה", סדרת הדרמה האירית "RAW", ו"הכי גאים שיש".
על סדרות הקומדיה המשודרות בערוץ נמנות "הממלכה הקטנה", "פשוט נהדרת" ו"בנות הזהב".
הערוץ משדר גם הפקות מקור משלו, ביניהן תוכניות האקטואליה "OutTV News" ו-"OutTV Reports"; תוכנית הטיולים "Travel Experience" בהנחיית איאן ואן דר פוטן.
בנוסף, הערוץ מסקר אירועי גאווה מקומיים ובינלאומיים, פסטיבלי סרטים, תצוגות אופנה, תיירות ולייף סטייל של הקהילה הגאה, וגם את תחרות האירוויזיון.
הערוץ משדר גם מגוון רחב של סרטים, בשפות שונות.
חלק מהסרטים המשודרים בערוץ השתתפו בפסטיבלי קולנוע.
דוגמאות לתוכניות, סדרות וסרטים המשודרים בערוץ:
OUTtv ידוע בעיקר בהפקת המקור שלו "Eurovision Calling".
המשדר, בהנחיית ינס חירטס, מסקר מדי שנה את תחרות הזמר של האירוויזיון ומביא דיווחים מאחורי הקלעים של ההפקה.
המשדר הראשון מסוג זה התקיים בשנת 2012 בהנחיית טימו דסקמפס, ושמו היה "Baku Calling".
המשדרים הבאים הונחו על ידי ג'נס גירטס.
מדי שנה שמה של התוכנית משתנה בהתאם לעיר בה נערכת תחרות האירוויזיון.
שנהשם המשדרמיקום האירועמנחהמנחים נוספים2012Baku Calling באקו, אזרבייג'ןטימו דסקמפססיפקה יאן בוסמה ואנדרס אסטשה2013Malmö Calling מאלמה, שוודיהינס חירטספיליפ סטילר2014Copenhagen Calling קופנהגן, דנמרקינס חירטססטפן בוסטרום2015Vienna Calling וינה, אוסטריהינס חירטסמרגה בולט2016Stockholm Calling סטוקהולם, שוודיהינס חירטס2017Kiev Calling קייב, אוקראינהינס חירטס2018Lisbon Calling ליסבון, פורטוגלינס חירטס2019Tel Aviv Calling תל אביב-יפו, ישראלינס חירטס2021Rotterdam Calling רוטרדם, הולנדינס חירטס
המשדר השנתי הצליח להביא איתו כמה ידיעות מרעישות במהלך תחרות האירוויזיון.
למשל, במאי 2014 הזמר הבלגי אקסל אירסו יצא מהארון לראשונה והזוכה בשנת 2015 מונס סלמרלוב התנצל מספר פעמים על אמירה הומופובית שלו בעבר.
באפריל 2016, המתמודד ההולנדי דווה בוב הצהיר בריאיון כי הוא ביסקסואל.
כיום, הערוץ זמין לצפייה ב-11 מדינות: הולנד, אוסטריה, שווייץ, גרמניה, לוקסמבורג, בריטניה, אירלנד, ספרד, ישראל, בלגיה ושוודיה.
ב-1 במרץ 2010, OUTtv פתח תחנת רדיו אינטרנטית משלו תחת השם OUTmusic.
התחנה פונה בעיקר למאזינים להט"בים ומשמיעה בעיקר להיטים חדשים ומוכרים משנות ה-90 ומשנות האלפיים.
בשעות הערב מושמעת בתחנה מוזיקת טרקלין ובסופי שבוע קלאסיקות להט"ביות.
לצד משבצות השידור הרגילות, התחנה האינטרנטית מציעה גם חדר עבור דיוות פופ, תקליטנים ממועדוני גאווה מפורסמים, אמנים חדשים ומוזיקת אירוויזיון.
OVO היידרו היא ארנה מקורה רב-תכליתית הממוקמת בגלאזגו, סקוטלנד.
הארנה, שנפתחה לציבור ב-30 בספטמבר 2013, נחשבת כמקום הבילוי הגדול ביותר בסקוטלנד.
הארנה נמצאת בסמוך למרכז הירידים והכנסים הסקוטי ולאודיטוריום קלייד.
תכנון הארנה החל ב-2001, כחלק מפיתוח בעיר גלאזגו.
התכנית לפיתוח זירת בידור נחשפה לציבור במאי 2003.
במאי 2004, פוסטר & פרטנרס מונו כצוות התכנון של הארנה.
עיצוב הארנה פורסם לציבור באוקטובר 2005. היתר בנייה לבניית הארנה התקבל ב-2006.
בניית הארנה החלה בפברואר 2011 על ידי חברת הבנייה Lend Lease.
בנובמבר 2011, החלו עבודות הבנייה לגג הארנה, שהסתיימו באפריל 2013. העבודות לבניית הארנה הסתיימו בהמשך השנה.
בסביבות השעה 15:20 ב-8 ביוני 2013, דווח על להבות שהגיעו מגג הכיפה של הבניין.
40 כבאים משירות הכבאות וההצלה הסקוטי השתתפו בכיבוי השריפה.
נקבע כי השריפה נגרמה מעבודות ריתוך מתמשכות בגג המבנה.
OV , Orbiting Vehicle or OV) הייתה סדרת לוויינים אמריקאים לחקר אטמוספירה.
התוכנית הופעלה על ידי חיל האוויר של ארצות הברית.
בשנים 1965–1971 שוגרו 43 לוויינים מהם 37 היו שיגורים מוצלחים.
בדרך כלל הלוויינים היו מטען משני במשגר וניצלו יכולת עודפת של שיגור.
הסדרה התבססה על לוויין שפותח ושוגר ב-2 בפברואר 1961 והיה בצורת צינור.
הוא ניצל יכולת עודפת של משגר כמטען משני.
בשנת 1963 נחתם חוזה עם ג'נרל דיינמיקס.
מכיוון שמשגר לוויינים וחלליות "אטלס" לטיסה תת-מסלולית כבר היה מנוצל, הלוויינים הראשונים היו מצוידים במנוע בוסטר שהיה מעביר אותם למסלול.
על הלוויינים הראשונים הותקן פאנל סולארי שהספקו היה 22 ו"ט.
עלות השיגור הייתה 1.25 מיליון $ לשיגור.
בעזרת לווייני הסדרה בוצעו מספר ניסויים והתגלה שדה חשמלי סביב כדור הארץ.
במקור הלוויינים היו מיועדים ללוויינים מסדרה ולה.
כאשר יעוד זה בוטל הם הוסבו לחקר האטמוספירה.
הלוויינים נבנו על ידי נורת'רופ.
הם צוידו בפאנל סולארי שנתן הספק 63 ו"ט.
תאריך שיגור שם חללית מיקום שיגור משקל, ק"ג מטרה 15 באוקטובר 1965OV2-1 נמל החלל קייפ קנוורלטיטן 3C 170 חקר חגורות ואן אלן OV2-2 שיגור בוטל 21 בדצמבר 1965OV2-3 נמל החלל קייפ קנוורלטיטן 3C 193 חקר קרינה OV2-4 שיגור בוטל 26 בספטמבר 1968OV2-5 נמל החלל קייפ קנוורלטיטן 3C 204 חקר קרינה
בניגוד ללווייני הדגמים הקודמים, לוויינים אלו היו מטען ראשי של המשגר.
הלוויינים נבנו על ידי Space General.
הם צוידו בפאנל סולארי שנתן הספק 30 ו"ט.
הלוויינים היו צריכים לתמוך בתוכנית מאוישת של חיל האוויר.
הם תוכננו במעבדת המחקר של חיל האוויר נמסרו לבנייה לחברה Raytheon Technologies
הלוויינים שוגרו כמטען משני של משגר.
הלוויינים נבנו על ידי TRW Inc.
השיר זכה לפופולריות בזכות ביצועים מחודשים בסוף שנות ה-70 ותחילת שנות ה-80.
לואיס גונזגה היה זמר, פזמונאי, מוזיקאי ומשורר ברזילאי ואחת הדמויות המשפיעות ביותר על המוזיקה הפופולרית הברזילאית במאה העשרים.
גונזגה הציג בפני העולם את הז'אנרים המוזיקליים של צפון-מזרח ברזיל, והפך את הז'אנר המוזיקלי "באיאו" (Baião) לפופולרי.
השיר התפרסם בסוף שנות ה-70 ותחילת שנות ה-80, בזכות הביצוע של הזמרת הברזילאית נזארה פריירה (Nazaré Pereira) בשנת 1978, ושל זמרת הפופ והג'אז השוודית סילביה ורטהאמר (Sylvia Vrethammar) בשנת 1985. השיר בביצוע פריירה הופיע באוסף הלהיטים הלטיניים "Amor 2 - עוד נוסטלגיה לטינית" משנת 2001.
השיר מתאר נערה בשם קרולינה שהולכת לריקוד סמבה, שבו כולם מתאהבים בה.
לקרולינה יש השפעה חזקה על הסובבים אותה.
גם אנשים שמעולם לא רקדו לפני כן נאלצים להצטרף רק בגלל הניחוח המפתה שלה.
השיר ממשיך עם הגעתם של שוטר (Delegado) והשריף (Xerife).
באופן מפתיע, אפילו הם נתפסים לרוח הריקוד ובסופו של דבר מוצאים את עצמם מושפעים מהניחוח המפתה של קרולינה.
השיר הוא תוסס וקצבי ושומר על טון קליל ושובב לכל אורכו.
הזמר הברזילאי לויס וונדרליי (Luiz Wanderley) הקליט גרסה לשיר בשנת 1969.
הזמרת הברזילאית נזארה פריירה (Nazaré Pereira) הקליטה גרסה בשנת 1978.
הזמר ההולנדי ג'ון (John Terra) הוציא ב-1983 גרסה בהולנדית בשם "Caroline".
זמרת הפופ והג'אז השבדת סילביה ורטהאמר (Sylvia Vrethammar) הוציאה גרסה בשנת 1985.
להקת הפורו האמריקאית "Forro in the Dark" , המורכבת מצעירים ילידי ברזיל, הוציאה גרסה לשיר בשנת 2012.
OWN (קיצור של Oprah Winfrey Network) היא רשת טלוויזיה אמריקאית שהושקה ב-1 בינואר 2011. הרשת היא מיזם משותף של חברת האחים וורנר דיסקברי וחברת הארפו הפקות אשר בבעלותה של אופרה וינפרי.
הרשת מציגה בעיקר תוכניות הפונות לקהל אפרו-אמריקאי ולנשים, כולל סדרות דרמה, תוכניות מציאות, תוכניות אירוח וסרטים דוקומנטריים.
בנוסף לתוכניות המקוריות שמשודרות ברשת משודרים גם שידורים חוזרים של תוכניות האירוח המופע של אופרה וינפרי אשר שודרה במקור בין השנים 1986 עד 2011.
אופרה וינפרי משמשת כמנכ"לית של הרשת מאז הקמתה.
Love Thy Neighbor (שודרה במקור בשנים 2013–2017)
Greenleaf (שודרה במקור בשנים 2016–2020)
Queen Sugar (משודרת מ-6 בספטמבר 2016 ואילך)
David Makes Man (משודרת מ-14 באוגוסט 2019 ואילך)
Cherish the Day (משודרת מ-11 בפברואר 2020)
Delilah (משודרת מ-9 במרץ 2021)
"O Que Será" (בעברית: "או קה סרה"), בתרגום מפורטוגזית לעברית – "מה זה יהיה", הוא שיר שהולחן בשנת 1976 על ידי הזמר-יוצר הברזילאי שיקו בוארקי.
השיר נכתב עבור הסרט "דונה פלור נשואה לשניים", המבוסס על הספר "דונה פלור ושני בעליה" מאת ז'ורז' אמאדו.
בסרט יש לשיר שלוש גרסאות, המסמנות מעברים שונים בעלילה: אוברטורה (פתיחה), "À Flor da Pele" ו-"À Flor da Terra".
ב-1985 תורגם השיר לעברית על ידי אהוד מנור.
הוא בוצע תחילה על ידי גידי גוב, ולאחר מכן על ידי מתי כספי ולהקת המופע "ארץ טרופית משגעת", תחת השם "הו מה יהיה".
לדברי שיקו בוארקי, למרות שכתב קודם לכן טיוטה ללחן, ההשראה הגדולה ביותר שלו לכתיבת השיר היו תצלומים מקובה שהראה לו העיתונאי פרננדו מוראיש .
הדואט עם הזמר מילטון נסימנטו היה צירוף מקרים.
לאחר שנסימנטו שמע את פרנסיס אימי מנגן את השיר בפסנתר באולפנים של חברת התקליטים.
הזמר ממינאס ז'ראיס, אהב אותו והציע לשיר אותו כצמד.
שיקו בוארקי ופרנסיס אימי אהבו את הרעיון וסיימו את העיבודים כשקולו של מילטון נסימנטו בראשם.
(À flor da pele)» שוחרר באלבומו של מילטון נסימנטו "Geraes", גם כן ב-1976.
בגרסת הסרט, בבימויו של ברונו בארטו , O que será?
(פתיחה) בוצעה על ידי הזמרת סימונה .
בשנת 1992, קיבל בוארקי גישה לתוכן תיק הארכיון שלו ב , וגילה פרשנות מוזרה שהצנזורה נתנה למילים.
בשיחה עם כתב העת Jornal do Brasil , ציין המלחין: "אני חושב שאני עצמי לא יודע מה עומד מאחורי המילים האלה, ואם הייתי יודע מה עומד מאחוריהן, לא היה לי מה להסביר.".
השמעות בפסקול אופרות סבון בברזיל
2006 - Vidas Opostas (שיקו בוארקי עם מילטון נסימנטו)
2011 - Amor e Revolução (אהבה ומהפכה) (שיקו בוארקי עם מילטון נסימנטו)
2016 - Justiça (צדק) (שיקו בוארקי עם מילטון נסימנטו)
לשיר יצאו גרסאות כיסוי רבות, רובן על ידי זמרים וזמרות ברזילאים, כגון מריה בתניה (1977), רוני וון (1977), נארה לאאו (1980) ודניאלה מרקורי (2009).
בין הבולטים בביצועים שמחוץ לברזיל:
בשנת 1980 הוציאה הזמרת הספרדית אנה בלן את השיר כסינגל מתוך אלבומה, והגיע למקום הראשון במשך שבוע אחד במצעדי הרדיו הספרדיים.
גרסה מוכרת של שיר זה באמריקה הלטינית היא זו של זמר הסלסה הניו יורקי וילי קולון , אשר, עם עיבוד הכולל כלי הקשה אפרו-קריביים, שלושה טרומבונים, תזמורת מיתרים ומקהלות גברים ונשים, הוציא עיבוד משלו כרצועה הראשונה בצד A של אלבומו מ־1981, "Fantasmas".
גרסה מעורבת של פורטוגזית ואיטלקית הוקלטה ב-1978 גם על ידי הזמרת האיטלקייה ג'יליולה צ'ינקווטי.
גרסת הכיסוי בעברית, "הו מה יהיה"
השיר יצא לראשונה בישראל בביצועו של גידי גוב באלבומו מ-1985 "תנו לגדול בשקט בתרגומו של אהוד מנור ולעיבוד מוזיקלי של רוני וייס.
במופע "ארץ טרופית משגעת", שעלה לבמות בקיץ 1987, ביצע את השיר מתי כספי בליווי להקת המופע.
מתי כספי גם יצר את העיבוד המוזיקלי לשיר.
המילים של אהוד מנור אינן תרגום של השיר בפורטוגזית ומדברות על האכזבה מהמציאות מול ההבטחות שהובטחו לנו בשנות הבחרות שלנו.
אולם, השיר מסתיים באופטימיות כלשהי, בתקווה שיש סיכוי שההבטחות הללו תתממשנה.
Observe & Control הוא הרכב EBM מישראל, הוקם בשנת 2002 בעיר תל אביב.
ההרכב Observe & Control הוא פרויקט מוזיקלי של המוזיקאי תום כהן (הידוע בכינוי: גנות') האחראי על הלחנה, שירה והפקת שירי הפרויקט.
שמו של ההרכב נלקח מעבודותיו של הפילוסוף הצרפתי, מישל פוקו, בעבר נקרא ההרכב "Xanthippe" על שם אשתו של סוקרטס עד שהתברר שיש להקת סינתפופ אוסטרית בעלת אותו השם.
בשנת 2002 מוציא ההרכב את הדמו הראשון ובאפריל אותה שנה התקיימה ההופעה הראשונה.
במשך השנים ההרכב של הלהקה השתנה כאשר תום הוא החבר הקבוע היחידי.
חברים אחרים הכלולים בין היתר בהרכב הם ששי צור מלהקת Ultras ואורי שגיב (Distention, D-layed).
בשנת 2005 יצא אלבום הבכורה "UTOPIA".
האלבום הוא הומאג' לעלייתם ונפילתם של פרויקטים אוטופיים והשלכתם על האינדיבידואלים שלקחו בהם חלק.
ניתן לשמוע בשירים את השפעות המוזיקליות של אמנים וז'אנרים שונים כמו סקיני פאפי וAssemblage 23 לפרנק זאפה, והביטלס.
בשנת 2011 יוצא האלבום השני "Stopping Stations" המשלב סגנונות דארק אייטיז ואלקטרו אינדסטריאל ומושפע מהמוזיקה של אחיו המנוח חיים.
Obscured by Clouds (בעברית: מוסתר על ידי עננים) הוא אלבום האולפן השביעי של להקת פינק פלויד המבוסס על הפסקול שלהם לסרט הצרפתי "העמק".
התקליט יצא לאור בבריטניה ב־2 ביוני 1972, ולאחר מכן גם בארצות הברית, ב־15 ביוני.
האלבום הגיע עד למקום ה-6 במצעד האלבומים הבריטי, וכן למקום ה־46 במצעד האלבומים האמריקאי.
האלבום הגיע למעמד של אלבום זהב במרץ 1994.
בשנת 1986, האלבום יצא לאור על תקליטור.
גרסת רימסטר (עיבוד מחדש) של האלבום יצא לאור בבריטניה במרץ 1996, ובאוגוסט של אותה שנה בארצות הברית.
"When You're In" (2:30) (מייסון, גילמור, רייט, ווטרס)
"Absolutely Curtains" (מייסון, גילמור, רייט, ווטרס) (5:52)
דייוויד גילמור - גיטרות, שירה, VCS3
רוג'ר ווטרס - גיטרה-בס, שירה, VCS3
ריצ'רד רייט - קלידים, שירה, VCS3
Octavarium הוא אלבום שיצא לאור בשנת 2005 בידי להקת הפרוג מטאל Dream Theater.
האלבום עוסק במספר 8, במעגלים ובדברים שחוזרים על עצמם בכלל.
בשיר האחרון, שהדיסק נקרא על שמו, יש חלקים מהשירים הראשונים שבדיסק, חלקים אינסטרומנטליים משירים אחרים של Dream Theater מדיסקים קודמים, וקטעי שירה שמורכבים כולם רק משמות שירים של להקות שהשפיעו על הלהקה.
בדיסק הזה ניכרות ההשפעות של Yes, Pink Floyd, Genesis, Led Zeppelin ועוד להקות רוק אחרות על Dream Theater.
בנוסף לזאת, השיר Never Enough מושפע מאוד מלהקת הרוק הבריטית Muse.
באלבום Octavarium, להקת Dream Theater סוגרת את החוזה שלה עם חברת התקליטים Elektra Records.
השיר הראשון שפותח את האלבום נקרא "The Root of All Evil" ובו החלקים השישי והשביעי של הסאגה "Twelve-step Suite" שנקראים "Ready" ו- "Remove".
ג'יימס לאברי - שירה וכלי הקשה
ג'ון פטרוצ'י - גיטרה וקולות רקע
מייק פורטנוי - תופים, כלי הקשה וקולות רקע
ג'ון מיונג - גיטרה באס
Obtained Enslavement (אובטיינד אינסלייבמנט, "שעבוד מוטמע") היא להקת בלאק מטאל סימפוני מהעיר סטרוד שבנורווגיה.
בתחילת דרכה ניגנה דווקא דת' מטאל.
הלהקה הוקמה ב-1989 על ידי דואדן (Døden) שמתפקד כגיטריסט, Pest (שניגן גם בלהקת גורגורות') כבסיסט וסולן, וטורקמדה (Torquemada) שהיה למתופף הלהקה.
כארבע שנים לאחר הקמתה של הלהקה צורף אליה קלידן המכנה עצמו Heks, שתרם את כישוריו גם לעבודת הגיטרה.
שלושת מקימי הלהקה עדיין מנגנים בה עד היום הזה, כמו כן גם הקלידן שגויס מאוחר יותר.
כעת משהושלם ההרכב שלהם, שחררה הלהקה שתי קלטות דמו בשנים 1992 ו-1993: Obtained Enslavement ו-Out of The Crypts (בהתאמה).
שמועות לגבי הלהקה מספרות כי שוחררו עוד שני דמואים לפני צירופו של הקלידן Heks, אך שמם ושנת הוצאתם אינם ידועים.
תחת חברת התקליטים Likstøy Music, הוציאה הלהקה את אלבומה המלא הראשון בשנת 1994, אלבום שזכה לשם Centuries of Sorrow.
עם צאתו, האלבום נמכר בהיקף רחב ביחס למוניטין של הלהקה כאשר אלף עותקים שלו נמכרו בתקופה קצרה.
האלבום עצמו הכיל תשעה שירים אשר נדונו בעיקר על כישוף ומעשי קסם ואף עלילות עתיקות, בעוד מבחינה מוזיקלית הוא התאפיין בעבודת גיטרה אגרסיבית וטיפוסית לבלאק מטאל יחד עם נגיעות מלודיות יותר בצירופם של קלידים שהשרו אווירה הסימפונית.
העבודה המוזיקלית של הלהקה באלבום זה, זיכתה אותה בביקורות חיוביות מאוד בתקשורת המטאל ובקרב חובבי הבלאק מטאל.
הלהקה הוחתמה באותה שנת בחברת התקליטים הגדולה Napalm Records וכשנה מאוחר יותר, ב-1998, שחררה את אלבומה השלישי במספר Soulblight.
האלבום Soulblight שוחרר בסימן צירופם והחלפתם של שני חברי הרכב: Torture שתרם את כישוריו לנגינת הגיטרה בס באלבום הקודם, עזב את הלהקה; ואילו במקומו צורף Torgrim.
אלבומה הרביעי של הלהקה, The Shepherd and the Hounds of Hell, יצא שנתיים מאוחר יותר והוא האחרון שהלהקה הוציאה היות שבאותה שנה היא התפרקה.
OK.ru או Odnoklassniki.ru (מרוסית: חברים לכיתה, ברוסית: Однокла́ссники) הוא אתר אינטרנט במגוון שפות (בעיקר רוסית) מסוג רשת חברתית מקוונת, המאפשר חיפוש ויצירת קשר עם חברי כיתה מבית הספר, מהאוניברסיטה, מהמכללה, חברים ממקומות עבודה קודמים וכמו כן קרובי משפחה ומכרים.
למעשה, האתר הוא מעין מקבילה של פייסבוק העולמית, המיועדת לקהל דובר רוסית ברובו המוחלט.
האתר נפתח ב-4 במרץ 2006 על ידי מתכנת האתרים הרוסי אלברט פופקוב, ב-2008 רכשה חברת "Mail.Ru Group" חלק מהבעלות על הרשת ויחד עם חברת הבת שלה מחזיקה ב-58% מהבעלות על הרשת.
לפי נתוני האתר, ביולי 2009 האתר תפס נתח מרכזי מהתעבורה היומית של דוברי הרוסית בגילאי 14—55, בקרב אתרים שאינם אתרי חיפוש, ובקרב כל האתרים ברשת הרוסית.
לפי סטטיסטיקת האתר, נכון ליוני 2011 נרשמו באתר מעל 100 מיליון משתמשים מרחבי חבר המדינות ומן הפזורה הרוסית, ונכון לינואר 2013 מעל 200 מיליון משתמשים רשומים באתר.
מפתחי האתר טוענים למעל 40 מיליון כניסות ביממה לאתר.
לחיפוש הראשוני באתר יש צורך ברישום לפי בית ספר או מכללה.
לאחר מכן מבוצע החיפוש לפי שם החבר, בית הספר, וכל קהילה אחרת אליה נרשם.
לפי "אלקסה", האתר הוא השישי הפופולרי ביותר ברוסיה, ובמקום ה-81 בעולם (נכון לינואר 2022).
בישראל רשומים באתר כ-100,000 איש.
Odds & Ends הוא האלבום הראשון של דיידו, אך מעולם לא יצא באופן רשמי.
האלבום יצא בשנת 1995, בגרסה מצומצמת כאלבום דמו.
ב-1995, לאחר שפרשה מלימודי משפטים ובמקביל לשיתוף פעולה עם פיית'לס, הקליטה דיידו את אלבומה הראשון.
האלבום כלל שירים חדשים מוגמרים ושירים שנכתבו בשנים קודמות שנכללו באלבום בגרסת דמו.
רוב השירים באלבום הולחנו והורכבו על ידי דיידו.
האלבום היווה פריצת דרך ועצמאות מעבודתה עם אחיה רולו והרכבו פיית'לס.
האלבום משלב סגנון קלאסי עם טריפ הופ (לדוגמה: Hurry Home) ואלקטרוני עם טריפ הופ (לדוגמה: Me).
האלבום גרם להתעניינותה של חברת התקליטים האמריקאית אריסטה רקורדס.
החברה פנתה לחברת Cheeky Records שבבעלות אחיה- רולו והחתימה את דיידו על חוזה.
השיר Believe שהוקלט כבר בשנת 1987, הוקלט מחדש בשלוש גרסאות שונות עבור האלבום והם נכללו באלבום כגרסאות בונוס.
השיר הופק מחדש על ידי רולו וסיסטר בליס ונכלל ב-No Angel כ-Take my hand.
השיר Sweet Eyed Baby הוקלט עבור האלבום כגרסת דמו ולאחר הפקה מחודשת הוקלט ב-1999 כ-Don't think of me.
השיר Worthless שאורכו כ-7:52 דקות, הוקלט מספר פעמים בגרסאות מיקס והאוס לפני צאת האלבום.
גרסתו הסופית הופצה באלבום Odds end Ends.
Ocean's Kingdom (פירוש מילולי: ממלכת האוקיינוס) הוא האלבום הקלאסי החמישי מאת פול מקרטני שיצא בשנת 2011. פול מקרתני (Paul McCartney) הוא אחד מחברי להקת החיפושיות.
Odelay הוא אלבום האולפן החמישי של בק, אשר יצא לאור ב-18 ביוני 1996.
האלבום הגיע למקום ה-16 במצעד הבילבורד ומכר יותר מ-2 מיליון עותקים בארצות הברית, מה שהפך אותו לאלבום המצליח ביותר של בק מבחינה מסחרית.
מאז יציאתו הופיע האלבום במספר רשימות של "האלבומים הטובים ביותר" של שנות ה-90 וכל הזמנים.
על עטיפת האלבום מופיע כלב מסוג קומונדור.
בשנת 2020 דורג האלבום במקום ה-424 ברשימת 500 האלבומים הגדולים בכל הזמנים של מגזין הרולינג סטון.
הסשנים לאלבום החלו ב-1994. במקור הם היו סשנים אקוסטיים ומאופקים.
בק באותו הזמן חווה מספר של טרגיות אישיות (ביניהם מותו של סבו אל אנסן ), ונימתם של השירים כמו גם הפקתם היו קודרים במידה ניכרת.
כל שלושת השירים הם אקוסטיים ומלנכוליים, ושונים מהסגנון הקצבי של Odelay.
האלבום הופק על ידי ה-Dust Brothers הידועים בעבודתם עם הביסטי בויז.
"Octopus's Garden" (בתרגום חופשי: גינת התמנונים) הוא שיר של להקת הרוק הבריטית הביטלס, שנכתב והושר על ידי רינגו סטאר (בשמו האמיתי ריצ'רד סטארקי), מתוך אלבומם Abbey Road משנת 1969. ג'ורג' האריסון, שסייע לסטאר בכתיבת השיר, אמר: "'Octopus's Garden" הוא השיר של רינגו.
זה רק השיר השני שרינגו כתב, והוא מקסים".
הוא הוסיף כי השיר נכנס עמוק מאוד לתודעה של המאזין "כי הוא כל כך שליו.
אני מניח שרינגו כותב שירים קוסמיים בימים אלה בלי לשים לב לכך".
זה היה השיר האחרון שיצא על ידי הביטלס עם סטאר בשירה.
השיר נכתב על ידי מתופף הלהקה רינגו סטאר, ולמעשה, היה זה השיר האחרון שכתב וביצע סטאר עם הביטלס.
השיר הוא שיר ילדים, בו הדובר השר הוא ילד, המזמין את חברו לשחק עמו, בגן של תמנונים על קרקעית הים.
השיר מבוצע כמיטב המסורת של סטאר בקולו הליצני והעליז, ומשרה תחושה מבודחת וקלילה.
ג'ורג' האריסון גיטריסט הלהקה, החל לעבוד עם סטאר על השיר, כנראה מתוך הזדהות; כשם ששיריו של האריסון נדחו על ידי ג'ון לנון ופול מקרטני.
זה רק השיר השני שרינגו כתב, שתדע, והוא מלבב".
הוא הוסיף כי השיר נכנס עמוק לתוך תודעתך "...
כי הוא כל כך שליו.
אני מניח שרינגו כותב שירים קוסמיים בימים אלה בלי להבין את זה".
על פי סטאר, ההשראה לשיר הגיעה מחופשה שלקח פעם בסרדיניה, שם שוחח עם הקפטן של ספינה עליה הוא היה, והקפטן תיאר לו עובדות רבות על התמנון.
השיר נכתב בשיתוף של רינגו והאריסון, והוקלט ב־26 באפריל 1969 באולפני אבי רוד.
בגלל היעדרו של ג'ורג' מרטין, נרשמו הביטלס עצמם כמפיקים של השיר.
בסיקור של השיר נכתב כי "הקסם של השיר נמצא בפשטות והיעדר היומרנות שלו".
נואל גלאגר מלהקת אואזיס, ביצע גרסת כיסוי לשיר, ובוצעו לשיר גרסאות כיסוי שונות בידי זמרים ולהקות שונים.
באלבום הרמיקס של הביטלס LOVE (אלבום), השיר עורבל עם כמה שירים כגון Yellow Submarine, Good Night, Helter Skelter ועוד (יחד עם מעבר של השיר Sun King בסוף).
רינגו סטאר - שירה, תופים, אפקטים מבעבעים
ג'ון לנון - גיטרת קצב
פול מקרטני - קולות רקע, בס, פסנתר
+מצעדי כל הזמניםארגוןשםמיקוםכאן 88מצעד שירי הביטלס של כאן 8868
Oceanhorn: Monster of Uncharted Seas (בתרגום לעברית: קרן האוקיינוס: מפלצת הים הלא נודע) הוא משחק וידאו מסוגת פעולה-הרפתקאות מבית חברת המשחקים .Cornfox & Bros שבסיסה בפינלנד.
המשחק הופץ לראשונה למכשירים מבוססי iOS ו-Windows ב-14 בנובמבר 2013.
גרסה משופרת עלתה לחנות המשחקים המקוונת סטים ב-17 במרץ 2015.
עלילת המשחק מתמקדת בנער גיבור שיוצא לחפש את אביו ולנסות ולהכניע את מפלצת הים המתכתית "קרן-האוקיינוס" (Oceanhorn).
סגנון המשחקיות והעיצוב הגרפי של המשחק דומים באופן ניכר לסדרת המשחקים האגדה של זלדה, בעיקר ל-The Wind Waker ו-Link To The Past.
בדומה לסדרה במהלך המשחק על השחקן לעבור במבוכים תת-קרקעיים, לפתור חידות שונות, להילחם במפלצות בעזרת סוגים שונים של כלי נשק ביניהם חץ וקשת ופצצות, ויכול לאסוף לבבות ("חיים") ומטבעות על ידי שבירת כדים וגיזום שיחים.
המוזיקה העיקרית לפסקול המשחק הולחנה בידי קאלי יליטאלו, למעט כמה יצירות שחוברו בידי קנג'י איטו ונובוו איומאטסו (המוכר כמלחין המוזיקה לפסקול של סדרת המשחקים Final Fantasy).
לקראת סוף שנת 2014 עלה לאוויר עדכון תוכן מרכזי, שלדברי המפתחים מוסיף "מעל לשעתיים של משחק".
העדכון מוסיף אי חדש למפת המסעות שבו הוצגה לראשונה מערכת מזג אוויר מתקדמת, סיפור חדש של אחת מהדמויות המרכזיות, ומשחקון דיג.
Oceanhorn התקבל בביקורות חיוביות עם צאתו.
בCNET כתבו "אם האגדה של זלדה הייתה מגיעה לנייד (...) לא נראה לנו שהיא הייתה עושה עבודה טובה מזו" של Oceanhorn, וב-Touch Arcade שיבחו את המשחק ב"מוזיקה מעולה וגרפיקת תלת-מימד עשירה ומלאת חיים" וסיכמו שהמשחק "אולי חיקוי ברור ולא מוצלח של זלדה, אבל בהחלט שווה לשחק בו"
המשחק גרף דירוג של 85% ב-Metacritic, על ידי 19 סוקרים.
Oboy היא סדרת ילדים ונוער מוזיקלית ישראלית מהיוצרים של "השיר שלנו" - אורי גרוס, יואב צפיר וטמירה ירדני.
הסדרה משודרת בערוץ הילדים ללקוחות פרטנר TV וסלקום tv, בערוץ ספיד בחברת HOT, ובחברת הלוויין yes וב-STINGTV בערוץ 5 החל מ-7 באוקטובר 2018.
הסדרה שודרה תחילה בלעדית בחברת yes החל מ-4 בדצמבר 2016 ועד 1 בינואר 2017 וירדה משידור עקב סכסוך.
ב-6 במרץ 2018 הוחלט שהסדרה תחזור לשידור ב-13 במרץ 2018 אך תשודר רק בערוץ הילדים בפרטנר TV ובסלקום tv, ולא ב-yes כפי שתוכנן.
לאחר החלטה זו, yes הוציאה צו מניעה מלשדר את הסדרה.
ב-29 באפריל 2018 נודע כי בית המשפט המחוזי ביטל את התביעה ואישר לערוץ הילדים לשדר את הסדרה, אך ב-8 במאי הוחלט שוב לבטל את שידור הסדרה.
ב-8 באוגוסט נחתם הסכם לשידור הסדרה, והיא חזרה לשידור ב-7 באוקטובר 2018 בכל פלטפורמות השידור בארץ: yes, HOT, סלקום tv, פרטנר TV ו-STINGTV.
ב-17 במרץ 2017 זכתה הסדרה בפרס סדרת הדרמה הטובה ביותר לילדים ונוער בטקס פרסי האקדמיה הישראלית לטלוויזיה, פרס בו זכתה גם ב-2019.
הסדרה חודשה לעונה שנייה, ששודרה בתום שידור העונה הראשונה מחדש.
לצוות השחקנים הצטרפה שירן סנדל, ובתפקידי אורח סאבלימינל, לירן דנינו ועומר דרור.
הסדרה עוסקת בארבעה בני נוער שלמדו בתיכון ברטה לוין (עיוות פארודי ל"תלמה ילין") לאומנויות והפכו לחברי להקת הבנים המפורסמת ביותר בישראל - להקת Oboy.
בחגיגות יום העצמאות הלהקה מופיעה בטקס בבית הנשיא, ובזמן ביצוע השיר מייקל מוריד לגנרל האמריקאי את הפאה, מה שגרם לפיטוריו מהלהקה.
עלילת המשנה של הסדרה עוסקת בשלושה מתלמידי תיכון ברטה לוין שאחת מהם, עלמה, נאלצת להתחפש לבן, כדי להתקבל ללהקה ולכסות על חובות אמה.
ביחד עם אחותה עדן הן הצליחו להפוך אותה לבן.
העלילה מסתבכת כאשר עלמה נכנסת לחייהם של חברי הלהקה גם בתור בן וגם בתור עלמה.
העונה מסתיימת בכך שטל מגלה שעלמה זה בן.
לאחר שטל גילתה על התרמית היא מנצלת את עלמה ללא הפסקה.
באותה התקופה, אביו של מייקל משתחרר מהכלא ומנסה להתאחד עם בנו.
גפן נפרדה מתום לאחר שחשפו את הפתקים ששמו חברי הלהקה בכותל, בבר המצווה של בן.
היא מגלה שבפתק של תום רשום "אלוהים תעשה שאני אהיה עם עלמה".
לאחר מכן, האקסית של ג'וני, סיוון קינן, מגיעה מסן פרנסיסקו, והיא משתפת פעולה עם טל.
הן מנסות להפיל את זהר ולגרום לג'וני להיפרד ממנה.
סיוון מצליחה בעזרת סרטון שבו רואים את זהר מתנשקת עם מייקל יום לפני שהתנשקה עם ג'וני.
ג'וני מבין שהוא הריבאונד שלה, ומתחיל לצאת עם סיוון.
יומיים או שלושה לאחר מכן, זהר כותבת שיר בשם "בלעדיך", ועלמה משאירה את זה על המיטה של ג'וני בלי אישורה של זהר.
סיוון שומעת את השיר, ומחליטה לקחת את הקרדיט על עצמה.
היא משמיעה אותו לג'וני ואומרת שזה השיר שלה.
סיוון מנסה למצוא חן בעיני אמו של ג'וני, יונה, אשר מאוד מתלהבת לשמוע את סיוון מציעה לה להיות ה"פרזנטורית" של "ווייז", ויונה כותבת שיר בשם "מחשבת מסלול מחדש" ומשמיעה אותו לסיוון.
סיוון מתלהבת ואומרת שהיא הפנים החדשים של "ווייז".
כשסיוון יוצאת מהבית של יונה, היא מתקשרת לעורך ואומרת לו למחוק את השיר, ויונה שומעת את זה.
יונה מחפשת נקמה בסיוון, ונזכרת שזוהר הציעה לה את זה לפני כמה ימים מבלי להגיד את זה בצורה ממשית, אלא ברמזים.
היא נפגשת עם זהר וגם עם עלמה שנרתמה לעזור, ויונה מוצאת מצלמה נסתרת בבית של עלמה, שטל התקינה כדי לעקוב אחרי עלמה.
עלמה מבקשת מטל קטע מצולם בו רואים את זוהר שרה את השיר "בלעדיך" לפני שסיוון שרה אותו לראשונה.
צביקה הדר מזמין את יונה לתוכנית האירוח שלו, והוא מזמין גם את סיוון וג'וני.
יונה מפלילה את סיוון בכך שמראה את הסרטון שמוכיח שסיוון שיקרה בנושא השיר, וזו לא היא שכתבה אותו.
ג'וני נפרד מסיוון, ומנסה לגרום לזהר לחזור אליו, אבל זהר הפגועה לא מסכימה.
באותה שנה, הבנים מופיעים במופע הסיום של בית הספר "ברטה לוין", וגם שם יש בעיות.
לאחר שתום וגפן נפרדו, גפן פגשה את אברי שהביא לה 20 אלף שקלים שהייתה חייבת, בתמורה לזה שתשחק את החברה שלו לעשרה ימים, אך הם מתחברים והאהבה הופכת לאמיתית.
טל מספרת למייקל על כל מה שהיא יודעת והם מתכננים תוכנית להפיל את עלמה ולספר לכולם שהיא בן.
מייקל מספר לעלמה את התוכנית שלו ושל טל, והם מתכננים תוכנית שתגרום לתוכנית של טל להיכשל.
בסוף הפרק, עלמה חושפת את עצמה וטל תובעת אותה.
עלמה נחקרה עד שמייקל בא לתחנת המשטרה, וסיפר את האמת.